
	OBČINA IZOLA – COMUNE DI ISOLA
župan – IL SINDACO 
Sončno nabrežje 8 – Riva del Sole 8


6310 Izola – Isola

Tel: 05 66 00 100, Fax: 05 66 00 110

E-mail: posta.oizola@izola.si
Web: http://www.izola.si/


Številka: 354-72/2011

Datum: 06.02.2012

OBČINSKI SVET OBČINE IZOLA
Članom občinskega sveta
Zadeva: Potrditev predloga cen za komunalne priveze
I. Obrazložitev

V skladu z določili sklepa Občinskega sveta št. 354-72/2011 z dne 24.06.2011 je bilo določeno, da se cenik komunalnih privezov potrdi začasno in da je po preteku 6 mesecev od sprejetja tega sklepa, potrebno pripraviti analizo sprejetih ukrepov. V kolikor bo po preteku 6 mesecev od sprejetja tega sklepa ugotovljeno, da začasno potrjene cene komunalnih privezov ne pokrivajo vseh stroškov, je potrebno pripraviti ustrezen nov cenik.

Komunala Izola je kot upravljavec pristanišča pripravila Poročilo o ukrepih za znižanje cen komunalnih prevozov z dne 03.02.2012, s katerim se ne predlaga povišanje cen, temveč se pri ceni upošteva povišanje samo za letno inflacijo v višini 2%, glede na veljavne cene za komunalne priveze. 

II. Poročilo o ukrepih za znižanje cen komunalnih privezov:

Komunala Izola d.o.o. - Komunala Isola s.r.l.


Industrijska cesta 8,   6310 IZOLA


Tel: 05 66 34 950,    FAX: 05 66 34 949


e-posta: tajnistvo@komunala-izola.si


Matična št.: 5156858


ID-številka za DDV: SI70981515
Številka: 

Datum: 3.2.2012

OBČINSKI SVET OBČINE IZOLA

Sončno nabrežje 8

6310 IZOLA

Zadeva: Poročilo o ukrepih za znižanje cen komunalnih privezov

Občinski svet Občine Izola je dne 30.6.2011 sprejel sklep (št. sklepa: 354-72/2011), s katerim predlaga Županu in vodstvu Komunale Izola, da se po poteku šestmesečnega obdobja po potrditvi cen komunalnih privezov predlagata morebitne potrebne nadaljnje ukrepe in možno spremembo cen za stalne komunalne priveze.

a.) PREDSTAVITEV USPEŠNOSTI SPREJETIH UKREPOV

1. Zmanjšanje stroškov vodnega dovoljenja za 30 % (-11.099,00 EUR) 

V času pogovorov o tematiki cen komunalnih privezov (junij 2011) je letni znesek vodnega povračila znašal 199.399,00 EUR za leto 2010 in 206.397,00 EUR za leto 2011.

Naše aktivnosti:

· Glede na naše aktivnosti za znižanje cene vodnega povračila, v sodelovanju z občinama Koper in Piran smo junija 2011 dosegli znižanje cene, na podlagi katere znaša strošek vodnega povračila 53.211,00 EUR letno.

Odprto je vprašanje višine vodnega povračila za prvo polletje 2011 in celo leto 2010, skupno v višini 405.796,91 EUR, ki je še v tožbi in pričakujemo razplet.

Postopek je v teku (skupaj z Občinama Koper in Piran), razplet je v domeni Ministrstva za okolje in prostor, sami na razplet nimamo vpliva. 

· Dodatne aktivnosti, ki smo jih opravili, se nanašajo na spremembo namembnosti znotraj akvatorija pristanišča, ki naj bi znižalo vodno povračilo na približno 27.000,00 EUR letno.

Postopek spremembe vodnega dovoljenja je v teku in je v domeni Občine Izola in Ministrstva za okolje in prostor, sami na razplet nimamo vpliva.

Komunala Izola je opravila vse aktivnosti, ki so bile v njeni domeni. Epilog dokončne rešitve še pričakojemo. Tako ocenjujemo, da je uspeh delno dosežen – v višini 75 %.

2. Zmanjšanje stroškov najemnine 5. plavajočih pomolov za 25 % z odkupom le-teh 

Pogodba za najem petih plavajočih pomolov, št. 206-1/08, je bila sklenjena dne 21.7.2008. V letu 2009 je bila prekinjena in od tedaj poteka sodni spor med Občino Izola in podjetjem Marinvest, d. o. o..

Komunala Izola se je že, ne glede na spor, pričela pogajati za morebitni odkup pomolov. Pridobila je ponudbo za odkup petih pomolov v višini 514.836,88,00 EUR, kar po našem mnenju ni realna cena. Nadaljnja pogajanja so vezana na razrešitev spora med Občino Izola in podjetjem Marinvest. Sredstev za najemnino pomolov do sedaj nismo odvajali, kar je imelo pozitiven vpliv na poslovanje dejavnosti. V letu 2011 smo rezervirali sredstva za uporabnino petih plavajočih pomolov v višini 140.000,00 EUR. 

Ukrep je uspešen v višini 50 %.

3. Zmanjšanje stroškov vzdrževanja 

V letu 2011 smo poslovali bolj učinkovito kakor v predhodnem letu, zmanjšali smo naslednje glavne stroške (v kategoriji stroški storitev):

· Stroški podvodnih del (potapljači) so se znižali iz 33.808,00 v letu 2010 na 13.459,00 v letu 2011.

· Stroški študentov so se znižali iz 15.880,00 v letu 2010 na 10.133,00 v letu 2011.

Pregled stroškov iz poslovanja dejavnosti:

	Zap. Št.
	Vrsta stroška
	Leto 2010
	Leto 2011 - ocena
	Indeks

	1.
	Stroški materiala
	7.302
	5.611
	77

	2.
	Stroški storitev
	107.087
	39.999
	37

	3.
	Amortizacija
	12.990
	22.606
	174

	4.
	Rezervacije
	 
	140.000
	 

	5.
	Stroški dela
	57.060
	59.632
	105

	6.
	Drugi stroški
	17.168
	48.382
	282

	
	
	
	
	

	 
	Skupaj stroški iz poslovanja
	201.607
	316.230
	157

	
	
	
	
	

	 
	Skupaj stroški iz poslovanja brez rezervacij
	 201.607
	176.230
	87


Iz zgornje tabele je razvidno, da smo znižali tako stroške materiala kakor stroške storitev.

Amortizacija se je v letu 2011 povečala na račun izvedenih investicij v pomole v letu 2010 (vrednost investicije 219.672,21 EUR).

Stroški dela so porasli z zakonsko stopnjo rasti plač.

Drugi stroški v letu 2011 vsebujejo plačilo akontacije vodnega povračila, česar v letu 2010 ni bilo. V letu 2010 so bili stroški študenskega dela knjiženi v kategorijo drugi stroški, v letu 2011 pa v kategorijo stroški storitev. 

Stroški storitev so bili v letu 2011 nižji tudi zaradi neizvajanja investicij iz proračuna (v letu 2010 Ribiška infrastruktura) in zaradi varčevanja pri stroških podvodnih del in stroških študentskega dela.

Ukrep je 100 % dosežen.

Opomba:

· Podatki za leto 2011 v tem poročilu so na dan 1.2.2012. Računovodski izkazi še niso dokončni.

4. Postavitev dodatnih kapacitet – novi plavajoči pomoli 

V poslovnem načrtu 2011 smo načrtovali postavitev novih plavajočih pomolov, vendar jih nismo izvedli zaradi naslednjih vzrokov:

- nedorečena višina vodnega povračila,

- nerazčiščen status razmerij z Marinvestom,

- planirali smo negativno poslovanje, in sicer zaradi navedene nerešene problematike.

Investiranje smo na podlagi navedenega stanja ocenili kot tvegano in sklenili počakati na razrežitev problematike.

5. Delno subvencioniranje komunalnih privezov na račun obstoječih komercialnih privezov

V občinskem pristanišču Izola je bilo v letu 2011 326 komunalnih privezov, kar je prineslo 78.563,66 EUR prihodka in 55 komercialnih privezov, kar je prineslo 79.713,18 EUR prihodka. Če bi 55 komercialnih privezov obračunali po cenah komunalnih privezov, bi bil prihodek 47.374,00 EUR. Razlika bi znašala 32.339,18 EUR, kar predstavlja oportunitetni dobiček. S tem je dokazano, da se iz komercialnih privezov subvencionirajo komunalni.

Ukrep 100 % dosežen.

Opombe:

· Podatki za leto 2011 v tem poročilu so na dan 1.2.2012. Računovodski izkazi še niso dokončni.

· Do spremembe cen je prišlo šele v juliju 2011.

6. Spodbujanje samostojnih podjetnikov in organizacij, ki se ukvarjajo s prevozi potnikov v morskem prometu

V letu 2010 so znašali tržni prihodki pristaniške dejavnosti 19.885,00 EUR. Junija 2011 je bil postavljen cilj, da se prihodki od samostojnih podjetnikov in organizacij, ki se ukvarjajo s prevozi potnikov v morskem prometu povečajo za 5.422,00. V letu 2011 so tržni znašali 32.399,24, s čimer ocenjujemo, da je cilj dosežen oz. presežen.

Ukrep 100 % dosežen.

Opomba:

· Podatki za leto 2011 v tem poročilu so na dan 1.2.2012. Računovodski izkazi še niso dokončni.

b.) DRUGE AKTIVNOSTI PRISTANIŠKE DEJAVNOSTI

Pristaniška dejavnost se je ne glede na predlagane ukrepe zavezala, da bo nudila dodatne storitve, in sicer:

· Nadgradnja pomolov z odjemnimi mesti za vodo in električno energijo – neizvedeno zaradi negativnega poslovanja.

· Dodatno vzdrževanje (čiščenje vrvi, verig,...) – izvedeno 100 %.

· Možnost plačevanja pristojbine v treh obrokih – izvedeno 100 %.

· Cena priveza v mandraču in ob „Lonki” je 10 % nižja – izvedeno 100 %.

· Posebna obravnava tradicionalnih starodobnih lesenih bark – lesene barke se nahajajo v mandraču. Vsi, ki že imajo komunalni privez v izolskem pristanišču in kupijo starodobno plovili imajo možnost premestitve v mandrač in s tem zagotovljeno nižjo ceno priveza (10 %) - cilj dosežen 100 %.

· Omejitev dosopa na pomolih z varovalnimi vrati – izvedeno 100 %.

c.) PREDLOG CENIKA

-----------------------------------------------------------------------------------------------------------------------------

PREDLOG CENIKA ZA KOMUNALNE PRIVEZE

povišanega za letno inflacijo v višini 2%
LETNA PRISTOJBINA

	
	Veljavna cena v EUR
	
	Veljavna cena v EUR
	

	Dolžina plovila
	Lonka, Mandrač
	Predlog cene (inflacija 2%)
	Plavajoči pomoli
	Predlog cene (inflacija 2%)

	do 3,99 m
	147,44
	150,39
	163,82
	167,10

	od 4 – 4,99 m
	194,16
	198,05
	215,73
	220,05

	od 5 – 5,99 m
	256,98
	262,12
	285,53
	291,24

	od 6 – 6,99 m
	355,41
	362,52
	394,90
	402,80

	od 7 – 7,99 m
	579,92
	591,52
	644,35
	657,24

	od 8 – 8,99 m
	765,21
	780,52
	850,23
	867,24

	od 9 – 9,99 m
	972,50
	991,95
	1.080,56
	1102,18

	od 10 – 10,99 m
	1.112,90
	1135,16
	
	

	od 11 – 11,99 m
	1.253,30
	1278,37
	
	

	od 12 – 12,99 m
	1.393,70
	1421,58
	
	

	nad 13 m za vsak m
	140,40
	143,21
	
	

	nad 10 m za vsak m
	
	
	156,00
	159,12

	Premestitev plovila*
	 
	
	100,00
	102,00


* Storitev se zaračuna v primeru izredne prestavitve (v primeru kršenja pravil lastnikov plovil in za zagotavljanje reda v pristanišču).
Zaradi nižjih stroškov vzdrževanja je cena za priveze v mandraču in ob "Lonki" 10% nižja od cene na plavajočih pomolih. Cena za komunalne priveze na sidrišču je 50% nižja od cene na plavajočih pomolih.

Možnost plačila pristojbine v treh obrokih.

V ceni je vključen odvoz odpadkov.

Cene ne vsebujejo DDV.
Cene so izražene v EUR.

-----------------------------------------------------------------------------------------------------------------------------

Cene iz cenika, sprejetega 30.6.2011 smo korigirali stopnjo inflacije v letu 2011, v višini 2 % (ocena na dan 2.2.2011, uradna stopnja inflacije bo znana 9.2.2011).

V tem trenutku ne predlagamo novega dviga cen, ker verjamemo v ugodno razrešitev odprte problematike. Predlagamo samo uskladitev cen z inflacijo (glejte predlog cenika).

V primeru, da bo potrebno upoštevati cene, ki so določene v Sklepu o določitvi cene za osnove vodnih povračil za rabo vode, naplavin in vodnih zemljišč za leto 2010 (Uradni list RS, št. 45/10) v višini 1,8 EUR/m2, obstoječa cena ne bo krila stroškov pristaniške dejavnosti, zato bo ponovno potrebna obravnava in popravek cenikov za priveze v občinskem pristanišču Izola.

Rado Cerovac







Denis Bele

DE pristaniška dejavnost





direktor

III. 

Pravna podlaga za oblikovanje cen za komunalne priveze je Odlok o občinskem pristanišču Izola (Uradne objave, št. 4/2009, 21/2009 in 13/2011).

IV. FINANČNE POSLEDICE

Predlagane spremembe cenika za komunalne priveze ne bodo prinesle večjih finančnih posledic, saj ohranjajo realno vrednost cen, glede na gibanje inflacije. Tako rešitev predlaga pravljavec pristanišča, Komunala Izola d.o.o..
v.

Glede na obrazloženo predlagamo Občinskemu svetu sprejem predlaganega cenika.
Urad za gospodarske javne službe, 

gospodarstvo, turizem in promet 






Ž u p a n


Aleš Pesko







    mag. Igor Kolenc
Priloga:

- predlog sklepa

	OBČINA IZOLA – COMUNE DI ISOLA

OBČINSKI SVET – CONSIGLIO COMUNALE 

Sončno nabrežje 8 – Riva del Sole 8

6310 Izola – Isola

Tel: 05 66 00 100, Fax: 05 66 00 110

E-mail: posta.oizola@izola.si
Web: http://www.izola.si/


Številka: 354-72/2011
Datum: 06.02. 2012
Na podlagi 29. člena Zakona o lokalni samoupravi (ZLS; Uradni list RS, št. 94/07-UPB2, 27/08 Odl.US: Up-2925/07-15, U-I-21/07-18, 76/08, 100/08 Odl.US: U-I-427/06-9, 79/09, 14/10 Odl.US: U-I-267/09-19, 51/10, 84/10 Odl.US: U-I-176/08-10), 30. in 100. člena Statuta Občine Izola (Uradne objave Občine Izola, št. 15/99, 8/00 in 8/05), 13. člena odloka o ureditvi statusa javnega podjetja Komunala Izola d.o.o., Azienda publica Komunala Izola S.r.l. (Uradne objave Občine Izola, št. 8/03, 11/04 in 5/05) in 34. člena Odloka o občinskem pristanišču Izola (Uradne objave, št. 4/2009, 21/2009 in 13/2011), je Občinski svet Občine Izola na svoji 9. redni seji, dne 16.02.2012, sprejel naslednji

S  K  L  E  P

1.

Potrdi se cenik za naslednje storitve JP Komunala Izola d.o.o.:
· cenika za komunalne priveze. 

Cenik je sestavni del tega sklepa 

2. 

Sklep se vpiše v knjigo sklepov, ki jo vodi  javno podjetje Komunala Izola d.o.o.

3.

Ta sklep velja takoj.     

Ž u p a n

mag. Igor K O L E N C 

Priloga:

· cenik

Sklep prejmejo:

1. člani OS

2. spis

3. arhiv – 2x

CENIK 
ZA KOMUNALNE PRIVEZE

LETNA PRISTOJBINA

	Dolžina plovila
	Lonka, Mandrač
	Plavajoči pomoli

	do 3,99 m
	150,39
	167,10

	od 4 – 4,99 m
	198,05
	220,05

	od 5 – 5,99 m
	262,12
	291,24

	od 6 – 6,99 m
	362,52
	402,80

	od 7 – 7,99 m
	591,52
	657,24

	od 8 – 8,99 m
	780,52
	867,24

	od 9 – 9,99 m
	991,95
	1102,18

	od 10 – 10,99 m
	1135,16
	

	od 11 – 11,99 m
	1278,37
	

	od 12 – 12,99 m
	1421,58
	

	nad 13 m za vsak m
	143,21
	

	nad 10 m za vsak m
	
	159,12

	Premestitev plovila*
	
	102,00


* Storitev se zaračuna v primeru izredne prestavitve (v primeru kršenja pravil lastnikov plovil in za zagotavljanje reda v pristanišču).
Zaradi nižjih stroškov vzdrževanja je cena za priveze v mandraču in ob "Lonki" 10% nižja od cene na plavajočih pomolih. Cena za komunalne priveze na sidrišču je 50% nižja od cene na plavajočih pomolih.

Možnost plačila pristojbine v treh obrokih.

V ceni je vključen odvoz odpadkov.

Cene ne vsebujejo DDV.
Cene so izražene v EUR.

